цената на газа в Съюза е била по-висока, отколкото на много други пазари. Освен това цените на АН се определят и от цените на карбамида, които са фактор по време на преговорите относно цените. Карбамидът е глобална стока и цената ѝ се определя от глобалното търсене/предлагане.
 (223)
 Освен това, както бе потвърдено от разследването, продажната цена и производствените разходи на производителите от Съюза са следвали същата тенденция през целия разглеждан период. В действителност тенденцията по отношение на цената на газа и продажната цена на АН е била една и съща през целия разглеждан период. По-конкретно, по време на РПРП индексът на публично достъпната цена на газа (57) показва спад през октомври 2018 г.; цените на АН показват спад през март 2019 г. Разликата във времето от няколко месеца се дължи на факта, че в началото на РПРП цените на АН е трябвало да покрият производствените разходи (тъй като те са били по-ниски от разходите за някои включени в извадката производители от ЕС, което е отразено в намалената печалба през 2018 г.) и след това са следвали същата тенденция на намаляване. Поради това твърдението беше отхвърлено.
 (224)
 Сдруженията на ползвателите (58) заявиха в изявлението си, че промишлеността на Съюза е имала пазарен дял от над 90 %. Поради това според сдруженията обемът на вноса, който е могъл да навлезе на пазара на Съюза, е бил в толкова ограничени количества, че не би могъл да упражни никакъв значителен конкурентен натиск. Поради тази причина се твърди, че пазарът на АН на Съюза не е бил напълно конкурентен.
 (225)
 Притежаваният от промишлеността на Съюза пазарен дял е бил резултат от постигнатата от тях ефективност на пазара на Съюза при липсата на нелоялна конкуренция от трети държави. Не е имало пречки пред навлизането на вноса и конкурирането му с промишлеността на Съюза. Освен това пазарният дял на производителите от Съюза не е показател, който позволява да се стигне до заключението, че на пазара на ЕС липсва конкуренция, по-специално когато този пазарен дял се притежава от повече от 20 производители и никой от тях няма по-голям дял от 20 %. Действащите антидъмпингови мита не създават търговска бариера, но осигуряват лоялна конкуренция между Съюза и производителите износители от засегнатата държава. Поради това твърдението беше отхвърлено.
 (226)
 RFPA заяви, че антидъмпинговите мерки са имали отрицателно въздействие върху световната търговия, тъй като са позволили на производителите от Съюза да извършват вредоносни износни дейности, като са се възползвали от затворения вътрешен пазар, за да действат нелоялно на експортните пазари. Според асоциацията износът на производителите от Съюза е нараснал най-много в държави като Индия, Сърбия, Австралия и Украйна, където цените са най-ниски. RFPA заяви, че износът е осъществен на цени, които биха подбили цените, предлагани на вътрешния пазар на ЕС от производителите от Съюза. На последно място, износът за тези трети държави е останал на значително високо равнище или дори е продължил да се увеличава по време на РПРП.
 (227)
 Комисията отбеляза, че износът на производителите от Съюза е нараснал с 6 % през разглеждания период и е бил около 30